Diari Oficial de la Generalitat Valenciana


Sumari del DOGV 5875, del 21-10-2008 (2008/12285)

ORDE de 7 d'octubre de 2008, de la Conselleria de Sanitat, per la qual convoca dues beques per a fer pràctiques professionals en el Servici de Gestió Econòmica de la Direcció General de Recursos Econòmics i aprova les bases que les regulen.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5875

Data del DOGV
:   21-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12985


Data del document
:   07-10-2008

Organisme emissor
:   Conselleria de Sanitat

Tipus de document
:   Ordre

Descriptors 

:   * ciència econòmica
    * ciència administrativa
    * assignació per estudis
    * ajuda pública
    * advocat
    * suport econòmic

ORDE de 7 d'octubre de 2008, de la Conselleria de Sanitat, per la qual convoca dues beques per a fer pràctiques professionals en el Servici de Gestió Econòmica de la Direcció General de Recursos Econòmics i aprova les bases que les regulen. [2008/12290]  
En el marc de la política dirigida a la integració i formació de jóvens llicenciats que han finalitzat els estudis en dates recents, la Conselleria de Sanitat convoca a concurs públic dues beques a fi de facilitar la formació complementària, l'adquisició de noves aptituds i l'especialització i el perfeccionament d'estos jóvens en l'àmbit de l'administració Pública Valenciana.  
La realització d'estes activitats oferix una oportunitat formativa afegida quan es finalitzen els estudis, facilita a estos jóvens un valuós instrument per a complementar els coneixements teòrics adquirits en la carrera i enriquir-los per mitjà de la col·laboració amb els professionals de l'administració, dels quals poden aprendre no només nous coneixements teòrics, sinó també la manera de portar-los a cap per mitjà de la participació en les tasques que fan estos professionals.  
Amb esta activitat, a més, l'administració evidencia la seua implicació en la societat en què actua, seguint les pautes de gestió excel·lent que establixen els models de gestió de qualitat, concretament el Model d'Excel·lència EFQM, que aplica la Generalitat Valenciana. Per a això, posa en acció esta mesura de suport a la formació, per mitjà d'una oferta que permet la participació en la gestió d'activitats, alhora que és una ferramenta molt qualificada d'aprenentatge de conceptes i tècniques de treball especialitzades.  
D'altra banda, l'aprovació de la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, que n'aprova el Reglament, fan necessària l'elaboració i publicació d'esta orde, respectant les noves exigències de les normes esmentades.  
Per això, fent ús de les facultats que em conferixen el Decret 120/2007, de 27 de juliol, del Consell de la Generalitat, que aprova el Reglament Orgànic i Funcional de la Conselleria de Sanitat, i també els articles 35 de la Llei 5/1983, de 30 de desembre, del Consell, i 47.11 del Text Refós de la Llei de la Hisenda Pública de la Generalitat Valenciana, i segons el que establix el Decret 108/1992, de 6 de juliol, del Govern Valencià, que regula la concessió de beques.  
Ordene  
Article 1. Objecte  
Esta orde té com a objecte, d'una banda, convocar un procediment de concurrència competitiva per a la concessió de dues beques per a fer pràctiques de formació complementària en el Servici de Gestió Econòmica de la Direcció General de Recursos Econòmics de la Conselleria de Sanitat i, d'una altra banda, aprovar les bases que regulen esta convocatòria, que figuren en l'annex I d'esta orde.  
Article 2. Beneficiaris de la subvenció  
1. Poden obtindre la condició de beneficiari de l'ajuda prevista en esta convocatòria les persones que tinguen els requisits establits en l'annex I d'esta orde.  
2. No poden obtindre la condició de beneficiari les persones a què afecte alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i en l'article 18 i els concordants del Reial Decret 887/2006, de 21 de juliol, que aprova el Reglament de la Llei General de Subvencions.  
3. L'obtenció de la condició de beneficiari no implica cap vinculació laboral o administrativa amb la Conselleria de Sanitat o l'Agència Valenciana de Salut.  
Article 3. Obligacions genèriques del beneficiari  
1. A més de les obligacions específiques que establix l'annex I d'esta orde, se'n declaren, amb caràcter general, les següents:  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.  
b) Justificar, davant de l'òrgan que concedix la beca, el compliment dels requisits i condicions, i també la realització de l'activitat i el compliment de la finalitat que determinen la concessió de la subvenció.  
c) Comunicar a l'òrgan que concedix la beca l'obtenció d'altres subvencions, ajudes, ingressos o recursos.  
d) Acreditar, abans de la incorporació, que està al corrent de les obligacions tributàries i de la Seguretat Social, en els termes previstos en l'article 22 del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions.  
Per a això, la presentació de la sol·licitud de subvenció comporta l'autorització del sol·licitant perquè l'òrgan que concedix la beca obtinga de forma directa l'acreditació de les circumstàncies previstes en els articles 18 i 19 del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions. No obstant això, la persona sol·licitant pot denegar expressament este consentiment.  
f) Les altres previstes en l'article 14 de la Llei 38/2003, de 17 de novembre, General de Subvencions, si és el cas.  
Article 4. Sol·licituds i documentació  
1. Les sol·licituds per a l'obtenció de l'ajuda regulada en esta orde s'han de presentar en un imprés normalitzat, que es pot obtindre en la pàgina web de la Generalitat (www.gva.es) i en els servicis centrals i territorials de la Conselleria de Sanitat .  
S'ha d'adjuntar a les sol·licituds la documentació indicada en les bases reguladores.  
2. En el cas que els documents exigits que s'han d'adjuntar a la sol·licitud de concessió de l'ajuda estiguen en poder de la Conselleria de Sanitat, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència a què van ser adreçats i la identificació del procediment en què estan, i que no hagen transcorregut més de cinc anys des de l'acabament del procediment a què corresponguen.  
En el cas que siga impossible obtindre el document, l'òrgan competent pot demanar al sol·licitant que el presente o, si no pot ser, que acredite per altres mitjans els requisits a què es referix el document, abans de la formulació de la proposta de resolució.  
3. Quan la sol·licitud no tinga els requisits establits en esta orde o no s'hi adjunte la documentació que l'orde exigix, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha de demanar a la persona interessada que, en un termini de 10 dies, esmene la falta o aporte la documentació necessària, amb la indicació que, si no ho fa, es considerarà que desistix de la sol·licitud, després d'una resolució que ha de dictar, en els termes previstos en l'article 42 de la llei esmentada, l'òrgan que tinga atribuïda l'ordenació i la instrucció del procediment, segons les bases reguladores.  
4. Així mateix, es poden demanar al sol·licitant qualssevulla altres dades, documents i informes complementaris que resulten necessaris per a la resolució de l'expedient, i també l'acreditació dels requisits a què es referix la documentació administrativa.  
Article 5. Lloc i termini de presentació  
1. Les persones interessades poden presentar les sol·licituds en el Registre General de la Conselleria de Sanitat, situada al c/ del Misser Mascó, 31, 46426 València, i també en els Servicis Territorials de la conselleria, situats a Alacant (c/ Girona, 26, 03047), Castelló de la Plana (c/ Hort dels Corders, 12, 12321) i València (Gran Via de Ferran el Catòlic, 74, 46873) o de qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Si s'envia per correu certificat, la presentació de la documentació en l'oficina de correus s'ha de fer d'acord amb el que disposa l'article 39 del Reial Decret 1829/1999, de 31 de desembre, que aprova el Reglament que regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals, en un sobre obert, a fi que l'exemplar destinat a la Conselleria de Sanitat siga datat i segellat abans de ser certificat.  
En el cas que la sol·licitud no estiga datada i segellada per l'oficina de correus, s'entén com a data vàlida de presentació la que aparega en l'entrada de qualsevol dels registres que indica l'apartat 1 d'este article.  
3. El termini de presentació de les sol·licituds és de 15 dies hàbils comptador des de l'endemà de la publicació d'esta orde en el Diari Oficial de la Comunitat Valenciana.  
Article 6. Procediment de concessió  
1. La concessió de la beca es fa per mitjà del procediment de concurrència competitiva a què es referixen l'article 22 de la Llei 38/2003, de 17 de novembre, General de Subvencions, i els articles 58 i següents del Reial Decret 887/2006, de 21 de juliol, que n'aprova el Reglament, d'acord amb els criteris de valoració fixats en les bases reguladores, que figuren com a annex I.  
2. Es constituïx una comissió de valoració per a l'examen i la valoració de les sol·licituds presentades, que ha d'ajustar el funcionament, com a òrgan col·legiat, al règim establit per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 7. Resolució de la concessió de l'ajuda  
1. Correspon al conseller de Sanitat dictar la resolució de la concessió de les beques previstes en esta orde.  
2. La resolució, que ha d'explicitar els motius i té els efectes i el contingut previstos en l'article 25 de la Llei 38/2003, de 17 de novembre, General de Subvencions, s'ha de publicar en el tauler d'anuncis de la Conselleria de Sanitat (c/ del Misser Mascó, 31, de València) i en els taulers d'anuncis dels Servicis Territorials de la Conselleria de Sanitat, situats a Alacant (c/ Girona, 26, 03866), Castelló de la Plana (c/ Hort dels Corders, 12, 12515) i València (Gran Via de Ferran el Catòlic, 74, 46431).  
3. El termini per a la resolució de les beques és el previst en l'annex I corresponent a les bases reguladores.  
Article 8. Recursos  
1. Les resolucions adoptades com a aplicació d'esta orde esgoten la via administrativa. Contra les resolucions esmentades es pot interposar un recurs contenciós administratiu, en el termini de dos mesos comptador des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana; si bé pot interposar-se, potestativament, un recurs de reposició davant el conseller de Sanitat en el termini d'un mes, segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puga interposar-se'n qualsevol altre que s'estime procedent.  
2. Les resolucions administratives que s'adopten per delegació han d'indicar expressament esta circumstància i es consideren dictades per l'òrgan que fa la delegació.  
Article 9. Pèrdua de l'ajuda  
1. L'incompliment per part del beneficiari dels requisits i les condicions que donen lloc a l'atorgament de la beca, i també la concurrència de qualsevol de les causes arreplegades en l'article 37 de la Llei 38/2003, de 17 de novembre, General de Subvencions, i en els articles 91 i següents del Reial Decret 877/2006, de 21 de juliol, que n'aprova el Reglament, donen lloc a la pèrdua del dret al cobrament total o parcial de la beca.  
2. En estos casos, es pot prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per la persona interessada. No obstant això, queda sense efecte la concessió de la beca, després de l'audiència de la persona interessada, quan no es faça l'activitat que en causa la concessió, quan es deixen de tindre els requisits que s'exigien o que no es complisquen les condicions establides en la convocatòria, sense causa justificada.  
Article 10. El reintegrament de l'ajuda  
Per al reintegrament de l'ajuda s'apliquen les normes que contenen els articles 36 i 37 de la Llei 38/2003, de 17 de novembre, General de Subvencions, i també els articles 91 i següents del Reial Decret 877/2006, de 21 de juliol, que n'aprova el Reglament.  
Article 11. Règim d'infraccions i sancions  
El règim sancionador en la matèria regulada en esta orde és l'establit en el títol IV de la Llei 38/2003, de 17 de novembre, General de Subvencions.  
Disposicions finals  
Primera  
S'autoritza el director general de Recursos Econòmics perquè, en l'àmbit de les seues competències, adopte les mesures i resolucions necessàries per al desplegament i l'execució d'esta orde.  
Segona  
Per a tot allò que no regula esta orde, s'apliquen el Text Refós de la Llei de la Hisenda Pública de la Generalitat i els preceptes bàsics de la Llei 38/2003, de 17 de novembre, General de Subvencions, i el Reial Decret 877/2006, de 21 de juliol, que n'aprova el Reglament.  
Tercera  
Esta orde entra en vigor l'endemà de la publicació en el Diari Oficial de la Generalitat Valenciana.  
Quarta  
Segons el que preveuen els articles 3.4 i 7.4 del Decret 147/2007, del Consell (Diari Oficial de la Comunitat Valenciana número 5596, d'11.08.2007), esta convocatòria no s'ha de notificar a la Comissió Europea perquè no té els requisits de l'apartat 1 de l'article 87 del Tractat de la CE, ja que les ajudes previstes no van destinades a empreses o produccions.  
Cinquena  
Contra esta orde, que posa fi a la via administrativa, pot interposar-se un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, dins del termini de dos mesos comptador des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana; si bé pot interposar-se, potestativament, un recurs de reposició davant del conseller de Sanitat, en el termini d'un mes, segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puga interposar-se'n qualsevol altre que s'estime procedent.  
València, 7 d'octubre de 2008  
El conseller de Sanitat,  
Manuel Cervera Taulet  
Annex I  
Bases de la convocatòria per a la concessió de dues beques per a fer pràctiques professionals en el Servici de Gestió Econòmica de la Direcció General de Recursos Econòmics  
Base 1ª. Objecte  
Les beques tenen com a objecte el foment de la formació complementària en matèria de gestió, inspecció, execució, control, estudis, propostes, assessorament i altres de semblants de la direcció general.  
Base 2ª. Requisits dels sol·licitants  
1. Les beques previstes en este annex s'adjudiquen per mitjà d'un concurs entre els aspirants que tinguen, abans d'acabar el termini de presentació de sol·licituds, els requisits següents:  
a) Ser espanyol o nacional d'un Estat membre de la Unió Europea o nacional dels Estats als quals, per tractats internacionals celebrats per la Unió Europea i ratificats per Espanya, s'aplique la lliure circulació de persones.  
b) Tindre veïnatge administratiu en qualsevol municipi de la Comunitat Valenciana.  
c) Tindre un títol universitari superior de llicenciat o llicenciada en Dret, Ciències Econòmiques, Empresarials o ADE.  
d) No estar fent cap activitat laboral, funcionarial o econòmica ni per compte propi ni per compte alié.  
e) No tindre cap malaltia o estar afectat per cap limitació física o psíquica que siga incompatible amb l'exercici de les funcions.  
2. Els aspirants que no tinguen la nacionalitat espanyola han d'acreditar coneixements suficients d'alguna de les llengües oficials de la Comunitat Valenciana, la qual cosa s'ha de verificar en el procés de selecció.  
Base 3ª. Dotació i duració de la beca.  
1. La beca està dotada amb 1.400,00 euros bruts mensuals. L'import màxim és de 2.800,00 euros cada persona. L'import global màxim de la convocatòria és de 5.600,00 euros. Es finança a càrrec de l'aplicació pressupostària 53.95.39.2623.346.88.1, codi línia comptable T4522000, dels Pressupostos de la Generalitat Valenciana per a l'exercici 2008.  
2. L'import de la beca es paga mensualment després de la certificació de conformitat expedida per la Direcció General de Recursos Econòmics i una vegada practicades les retencions legals corresponents.  
3. El període de la beca comença el dia indicat en la resolució d'esta convocatòria, que no pot ser anterior a l'1 de novembre de 2008, i acaba el 31 de desembre de 2008. No obstant això, este període pot prorrogar-se a l'exercici 2009, dins dels límits previstos en la normativa i sempre que hi haja una consignació pressupostària adequada i suficient en els Pressupostos de la Generalitat Valenciana per a l'exercici esmentat.  
4. Si el becari no s'incorpora en la data assenyalada, es considera que renuncia a la beca concedida.  
Base 4ª. Obligacions dels beneficiaris  
1. La condició de becari no implica cap vinculació laboral o administrativa amb la Conselleria de Sanitat. La concessió de la beca és incompatible amb altres beques, ajudes o treballs que suposen concurrència amb l'objecte i dedicació d'esta o impedisquen el compliment de les obligacions com a becari. La infracció d'esta regla deixa sense efecte la beca adjudicada.  
2. El becari ha d'exercir les activitats objecte d'esta convocatòria sota la supervisió del cap del Servici de Gestió Econòmica, que ordena les activitats i delimita el nombre d'hores presencials durant el funcionament dels servicis perquè quede acreditada la seua assistència, actua com a tutor formatiu i avalua la seua activitat basant-se en la memòria que ha de presentar el becari sobre els coneixements i experiències obtinguts en les pràctiques en l'administració pública.  
3. El director general de Recursos Econòmics ha de resoldre, per delegació del conseller de Sanitat, les incidències que es produïsquen durant el període de les beques i les ha de deixar sense efecte, després del tràmit d'audiència de la persona interessada, en el cas que no complisca, sense causa justificada, les condicions establides en esta convocatòria, quan no faça l'activitat que motiva la concessió o deixe de tindre els requisits exigits.  
4. Si hi ha incidències, renúncies, abandons o incompliments que deixen vacant la beca, s'ha de cobrir segons l'orde establit en la borsa de reserva que resulte del procés de selecció.  
5. En acabat el període de la beca, després de la presentació d'una memòria final de les actuacions, la Direcció General de Recursos Econòmics n'ha d'estendre un certificat d'aprofitament, assistència i aptitud.  
Base 5ª. Sol·licituds i documentació  
1. Les sol·licituds, presentades en el model normalitzat, s'han d'adreçar a la Direcció General de Recursos Econòmics, c/ Misser Mascó, núm. 31, 46270 València, o als Servicis Territorials de la Conselleria de Sanitat, situats a Alacant (c/ Girona, 26, 03087), Castelló de la Plana (c/ Hort del Corders, 12, 12473) i València (Gran Via de Ferran el Catòlic, 74, 46185), sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. S'ha d'adjuntar al model normalitzat la documentació que s'indica tot seguit, que s'ha d'acreditar per mitjà de la compulsa en el moment de la presentació de la sol·licitud:  
a) Una fotocòpia del DNI i del certificat d'empadronament que acredite el veïnatge a la Comunitat Valenciana.  
b) Un curriculum vitae, en el qual s'ha d'indicar l'experiència professional, el coneixement d'idiomes, les beques obtingudes i la resta de mèrits que s'estimen pertinents. També hi han de constar les dades personals, la data i el lloc de naixement, l'adreça actual, el telèfon i una foto de mida de carnet de l'aspirant.  
c) Una fotocòpia del títol universitari o, si és el cas, del document que acredite haver-ne pagat els drets d'expedició.  
d) Una fotocòpia de la certificació acadèmica personal, que ha d'indicar la nota mitjana ponderada numèrica (rang 5-10), d'acord amb el Reial Decret 1125/2003, de 5 de setembre.  
e) Una declaració responsable del fet que l'aspirant està al corrent de les obligacions tributàries i amb la Seguretat Social, segons l'annex III.  
f) Una declaració responsable que acredite que l'aspirant no està sotmés a cap de les prohibicions per a obtindre la condició de beneficiari establides en l'article 13.2 de la Llei 38/2003, de 17 de novembre, General de Subvencions, segons l'annex III.  
g) Una declaració responsable que acredite no estar fent cap activitat laboral, funcionarial o econòmica ni per compte propi ni per compte alié.  
h) Una còpia de la targeta SIP o, si no en té, documentació que acredite la cobertura de l'assistència sanitària.  
i) Qualssevol altres documents que acrediten els mèrits que s'al·leguen.  
Base 6ª. Ordenació i instrucció del procediment  
L'òrgan encarregat de l'ordenació i la instrucció del procediment és el director general de Recursos Econòmics, que, d'ofici, acorda totes les actuacions necessàries per a la determinació, el coneixement i la comprovació de les dades per les quals ha de pronunciar-se la resolució.  
Base 7ª. Valoració i proposta de resolució  
1. La valoració de les sol·licituds presentades l'ha de fer una comissió de valoració, composta pel cap de l'Àrea de Recursos Econòmics, que actua com a president, el cap del Servici de Gestió Econòmica, que actua com a secretari i el cap de la Secció de Gestió Econòmica, que actua com a vocal. El director general de Recursos Econòmics designa, si cal, els substituts d'estos membres de la comissió.  
La comissió, atenent els criteris i requisits establits i d'acord amb la disponibilitat pressupostària, ha d'estendre una acta i ha de formular la proposta de resolució a l'òrgan que concedix la beca en el termini de dos mesos des de l'acabament del termini de presentació de les sol·licituds. Esta proposta ha de contindre una borsa de reserva per orde de prioritat, segons la puntuació obtinguda, per a cobrir les vacants que es produïsquen.  
2. La selecció dels becaris es fa per la puntuació obtinguda per mitjà de l'aplicació del barem següent:  
a) Expedient acadèmic: es valora, en relació amb la qualificació mitjana de l'expedient, fins a 3 punts, de la manera següent:  
- aprovat: 1 punt  
- notable: 2 punts  
- excel·lent: 3 punts  
b) Coneixements de valencià: fins a 2 punts, d'acord amb el barem següent:  
- nivell oral: 0,5 punts  
- nivell elemental: 1 punt  
- nivell mitjà: 1,5 punts  
- nivell superior: 2 punts  
Només es valoren els certificats homologats per la Junta Qualificadora de Coneixements de Valencià. Es puntua exclusivament el nivell més alt acreditat.  
c) Cursos impartits per la Generalitat Valenciana o qualsevol altra administració pública o universitat pública: fins a 1 punt.  
d) Coneixements d'altres idiomes oficials de la Unió Europea: fins a 1 punt.  
Per cada un d'estos idiomes, només es valoren els títols expedits per l'Escola Oficial d'Idiomes.  
e) Coneixements d'informàtica: fins a 1 punt.  
f) Entrevista: fins a 5 punts. L'entrevista versa sobre els coneixements en les activitats que s'han de fer en la unitat administrativa.  
Base 8ª. Termini de resolució  
1. La resolució de la convocatòria prevista en esta orde ha de tindre lloc en un termini màxim de tres mesos a partir de l'endemà de l'acabament del termini de presentació de sol·licituds.  
Si venç el termini màxim previst en el paràgraf anterior i no s'ha notificat la resolució, les persones interessades estan legitimades per a entendre desestimada per silenci administratiu la sol·licitud de concessió de subvenció, d'acord amb el que disposa l'article 25.5 de la Llei 38/2003, de 17 de novembre, General de Subvencions.  
2. La resolució de concessió o denegació s'ha de notificar a les persones interessades i s'ha de publicar en el tauler d'anuncis de la Conselleria de Sanitat i l'Agència Valenciana de Salut (c/ Misser Mascó, 31, de València), juntament amb una llista dels aspirants per orde de la puntuació obtinguda. Esta llista es constituïx com a borsa de reserva per al cas de produir-se alguna renúncia o abandó.  
3. La Direcció General de Recursos Econòmics ha de convocar els adjudicataris per a la signatura del document de notificació i acceptació, que ha de formalitzar-se en un termini no superior a 10 dies hàbils des de la data de la publicació de la resolució de concessió en el tauler d'anuncis de la Conselleria de Sanitat i l'Agència Valenciana de Salut (c/ Misser Mascó, 31, de València).  
Annex II  
Sol·licitud de beca per a fer pràctiques professionals en el Servici de Gestió Econòmica de la Direcció General de Recursos Econòmics  
Nom ..., Adreça ..., Localitat i codi postal ..., Segons l'Orde de 7 d'octubre de 2008, de la Conselleria de Sanitat per la qual convoca dues beques de pràctiques professionals en el Servici de Gestió Econòmica de la Direcció General de Recursos Econòmics, i també les condicions que establixen les bases, em compromet a acceptar-les, assistir i participar plenament en els programes de treball que siguen establits en el cas de resultar-ne adjudicatari, i presente la documentació següent:  
- fotocòpia del document nacional d'identitat  
- certificat d'empadronament  
- curriculum vitae  
- fotocòpia del títol universitari o, si és el cas, del document que acredita haver-ne pagat els drets d'expedició  
- fotocòpia de la certificació acadèmica personal  
- fotocòpia de la targeta d'assistència sanitària  
- declaració responsable del fet que estic al corrent de les obligacions tributàries i amb la Seguretat Social  
- declaració responsable que acredita que no estic sotmés a cap de les prohibicions per a obtindre la condició de beneficiari establides en la Llei 38/2003, de 17 de novembre, General de Subvencions.  
Sol·licite  
Una beca per a fer pràctiques professionals en el Servici de Gestió Econòmica de la Direcció General de Recursos Econòmics.  
Lloc, data i signatura:  
Annex III  
Declaració responsable convocatòria 2008 de beques de pràctiques professionals en el Servici de Gestió Econòmica de la Direcció General de Recursos Econòmics  
Nom ..., Adreça ..., Localitat i codi postal ..., Segons l'Orde de 7 d'octubre de 2008, de la Conselleria de Sanitat per la qual convoca dues beques de pràctiques professionals en el Servici de Gestió Econòmica de la Direcció General de Recursos Econòmics, i també les condicions que establixen les bases,   
Declara que complisc les condicions que establix la convocatòria i, en concret:  
- Estic al corrent en les obligacions fiscals i de la Seguretat Social.  
- No estic sotmés a cap prohibició per a obtindre la condició de beneficiari de les que establix l'article 13 de la Llei 38/2003, de 17 de novembre, General de Subvencions (Boletín Oficial del Estado número 276, de 18.11.2003) i he complit les obligacions de reintegrament de subvencions que se m'han exigit, si és el cas.  
Lloc, data i signatura: